འཛམ་གླི་གི་ཆོས་ལུགས་ཡོངས་ཀྱི་གཞི་རྩའི་མཚུངས་ཆོས་བརྗོད་སྐབས་ངས་ཆོས་ལུགས་གཞན་ཚང་མའི་ཚབ་ཏུ་ཆོས་ལུགས་གཅིག་དགོས་པའི་རྒྱབ་གཉེར་བྱེད་ཀྱི་མེད་ལ།འཛམ་གླིང་གི་ཆོས་ལུགས་གསར་པ་ཞིག་འཚོལ་རྩིས་ཀྱང་བྱེད་ཀྱི་མེད།འཛམ་གླིང་གི་ཆོས་ལུགས་ཚང་མ་འགྲོ་བ་མིའི་མྱོང་ཚོར་དང་འཇིག་རྟེན་འདིའི་དཔལ་ཡོན་འཕེལ་རྒྱས་ཆེད་དགོས་ངེས་ཅན་ཤ་སྟག་རེད།ང་ཚོ་འགྲོ་བ་མིའི་སེམས་ཀྱི་རང་གཤིས་དང་ཤེས་རྩལ་མི་འདྲ་བ་ཡིན་པའི་ཆ་ནས་ཞི་བདེ་དང་བདེ་སྐྱིད་ཀྱི་ཐབས་ལམ་འདྲ་མིན་དགོས་པ་ཡིན།དེ་ནི་འཚོ་བར་བྱེད་པའི་ཟས་དང་འདྲ་བ་ཡིན།སྐྱེ་བོ་འགའ་ཤས་ཡི་ཤུའི་ཆོས་ལ་བློ་གཏད་ཉེ་བ་དང་དགའ་ཞེན་ཆེ་བ་ཡོང་གི་ཡོད།འགའ་ཤས་ནང་པའི་ཆོས་ནང་འཇིག་རྟེན་གྱི་བྱེད་པོ་མེད་པར་སྨྲ་ནས་བྱ་བར་སྒྲུབ་ཀྱང་ཐམས་ཅད་རང་ཉིད་ཀྱི་ལས་ལ་རག་ལས་པ་གསུངས་པར་དགའ་ཞེན་ཆེ་བ་ཡོད།ཆོས་ལུགས་གཞན་ཐམས་ཅད་ཀྱང་དེ་དང་འདྲ་བ་ཡིན་པ་བརྗོད་ཆོགདེར་བརྟེན་འགྲོ་བ་མི་རིགས་རྣམས་ལ་རང་ཉིད་སྒེར་སོ་སོའི་མི་ཚེ་འགྲོ་ལུགས་དང་མཐུན་པ་དང༌།ཆོས་ཕྱོགས་ཀྱི་དགོས་མཁོ་མི་འདྲ་བ་དང༌།རྒྱལ་ཁབ་ཀྱི་ལྷན་སྐྱེས་ཀྱི་གོམས་སྲོལ་མི་འདྲ་བའི་དབང་གིས་འཛམ་གླིང་གི་ཆོས་ལུགས་མི་འདྲ་བ་ཐབས་ཅད་ང་ཚོར་དགོས་པ་ཡིན།